《寿业师王一如先生七十，即次先生自寿诗韵》
清代·钱筮离

山入蓬莱别有春，婺星焕彩助精神。乌衣开第门楣旧，鸿渐占精羽翰新。

兰桂吐芬佳士坐，乔松齐寿列仙身。自惭再世渊源印，未若真传得马伸。

作者简介：字仲常，艰于小试。迨光绪乙亥受知于学使者长乐林文恭公，已中年以上矣。身弱多病，不求进取，以教授生徒终其身。